Paterna aborda la creació d'ocupació i la inserció laboral durant la presentació dels plans Avalem del Servef
08/06/2016

# Paterna aborda la creació d'ocupació i la inserció laboral durant la presentació dels plans Avalem del Servef

[![Presentación de los planes de empleo Avalem del SERVEF](/images/noticias/2016/06/servef-avalem.jpg)](/images/noticias/2016/06/servef-avalem.jpg)

08.06.2016

La jornada ha comptat amb la presència de l'Alcalde de Paterna, Juan Antonio Sagredo, la Secretària Autonòmica d'Economia Sostenible, Sectors Productius, Comerç i Treball, Mª José Mira, el Director Gde Planificació i Servicis del SERVEF, Juan Ángel Poyatos i el President del Consorci Pactem Nord, Rafa Garcia

L'Ajuntament de Paterna s'ha convertit hui en l'epicentre de l'anàlisi i el debat sobre com impulsar la creació de llocs de treball i la inserció laboral a nivell autonòmic, comarcal i local durant la presentació dels plans d'ocupació Avalem del SERVEF.

Esta jornada, que s'ha celebrat en el saló de plens del consistori paterner i en la que s'han donat cita diferents representants del món empresarial i industrial i del teixit associatiu, ha comptat amb la presència de l'Alcalde de Paterna, Juan Antonio Sagredo, la Secretària Autonòmica d'Economia Sostenible, Sectors Productius, Comerç i Treball, Mª José Mira, el director general de Planificació i Servicis del SERVEF, Juan Ángel Poyatos i el President del Consorci Pactem Nord, Rafa Garcia.

Durant la trobada, el primer edil, que ha elogiat la bona relació i el contacte permanent de l'Ajuntament amb la conselleria d'Economia, ha incidit en la importància actual de totes aquelles iniciatives que permeten impulsar la creació d'ocupació i, en este sentit, ha destacat "el esforç i el treball que està realitzant Paterna per a aprofitar el potencial industrial i empresarial del municipi i millorar l'ocupabilitat local".

Amés a més, Sagredo també ha subratllat l'aposta de l'Executiu local per l'emprendedurisme i l'autoocupació i, respecte d'això, ha recordat que Paterna acaba d'aprovar 3 xecs per a impulsar-los, en referència al Xec Emprenedors, el Xec Cooperatives i el Xec Viveristas, tres iniciatives sufragades amb fons municipals per a ajudar als veïns i veïnes a finançar la posada en marxa de nous negocis en el municipi.

Així mateix, l'Alcalde ha agraït el treball de les administracions públiques per idear i desenvolupar programes que milloren l'ocupabilitat.

Per la seua banda, el President del Consorci Pactem Nord, Rafa Garcia, ha destacat que s'haja tingut com a referència al Consorci en matèria d'ocupació alhora que ha agraït la voluntat de Paterna d'incorporar-se a este pacte territorial per l'ocupació.

Finalment, la secretària autonòmica d'Economia Sostenible, Sectors Productius, Comerç i Treball, Mª José Mira ha indicat que "con els Plans Avalem (Avalem Joves, Avalem territori, Avalem Emprenedors i Avalem Experiència) pretenem que la població activa de la Comunitat Valenciana puga identificar-se en programes concrets de Servef" mentres que el director general de Planificació i Servicis del SERVEF, Juan Ángel Poyatos ha explicat l'objectiu el Pla Avalem Joves, que no és un altre que millorar l'ocupabilitat dels jóvens.